D’acord amb la legislació vigent, els propietaris de cans residents al terme de Marratxí estan obligats a censar-los a l’Ajuntament dins el termini de 6 mesos, comptadors des de la data del seu naixement. Si en el moment d’adquirir l’animal, aquest ja estigués censat pel seu anterior propietari, el nou posseïdor haurà de comunicar a l’Ajuntament, en el termini màxim d’un mes des de la seva adquisició, el canvi de titularitat de l’animal.
Els canvis en qualsevol dada relativa a l’animal – defunció, canvi del domicili de residència,… – s’hauran de comunicar a l’Ajuntament.
Per sol·licitar la inscripció en el Cens Municipal, els interessats han d’emplenar i presentar davant de qualsevol dels registres municipals de l’Ajuntament el formulari de sol·licitud creat a tal efecte. Descarrega’l.
Així mateix, els interessats han d’aportar, juntament amb la sol·licitud emplenada, la documentació següent: còpia del DNI del propietari i còpia completa de la cartilla sanitària de l’animal.
La possessió d’un ca no registrat al Cens Municipal constitueix una infracció penalitzada amb una multa de fins a 300 €, segons la legislació vigent.